Seguntes os diccionarios actuals, o numero de lexemas de l'italián oscila entre os 200.000 y os 250.000. Si prenemos manimenos como unidat de mesura as parolas, o numero ye muito mayor; a esferencia se veye facilment parando cuenta que cada substantivo tien por un regular dos formas, os adchectivos dica quatre, os articlos determinaus en tienen seis, os verbos diez, etc. Podemos asinas afirmar que o numero de parolas italianas sería alto u baixo de 2 millons.